**Caiet de sarcini**

***„Soluție digitală pentru videoconferință/videocolaborare, sesiuni de comunicare internă/externă, sesiuni training”***

1. **Introducere**

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei proceduri, Ministerul Finanțelor îndeplinește rolul de Autoritate contractantă, respectiv achizitorul în cadrul Contractului.

Orice activitate descrisă într-un anumit capitol din Caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Ofertele care nu îndeplinesc toate cerințele minimale vor fi declarate neconforme. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

În conformitate cu regulile de elaborare a documentației de atribuire din Legea nr. 98/2016, privind achizițiile publice, cu modificările și completările ulterioare, art. 156, alin. (2) și (3), specificațiile tehnice din prezentul Caiet de sarcini care precizează un anumit producător, o anumită origine sau un anumit procedeu care caracterizează produsele sau serviciile furnizate și care se referă la mărci, brevete, tipuri, la o origine sau la o producție specifică se consideră a fi însoțite de cuvintele “sau echivalent”, indiferent dacă aceste cuvinte sunt prevăzute expres sau nu în prezentul document.

1. **Contextul realizării acestei achiziții de produse**
	1. **Informații despre Autoritatea contractantă**

Ministerul Finanțelor este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului, care aplică strategia și Programul de guvernare în domeniul finanțelor publice.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici.

Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul principal al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre Autoritatea contractantă, Ministerul Finanțelor, se pot regăsi pe site-ul web oficial al instituției: [www.mfinante.gov.ro](http://www.mfinante.gov.ro/).

* 1. **Informații despre contextul care a determinat achiziționarea serviciilor și produselor**

Sistemul informatic al Ministerului Finanțelor (MF) este unic în România atât din punct de vedere al complexității și specificității aplicațiilor, cât și al numărului de entități ale administrației publice și entități private deservite, precum și al întinderii teritoriale. Numărul de aplicații informatice, volumul de date, numărul de entități deservite și numărul de utilizatori interni și externi crește permanent, crescând implicit și volumul de muncă depusă, precum și necesarul de resurse pentru dezvoltarea și administrarea sistemului informatic. Actualmente sistemul informatic al Ministerului Finanțelor este cel mai mare furnizor de date din România pentru instituțiile publice și instituțiile financiare din România și din străinătate.

În contextul din ultimii doi ani creat de pandemia SARS COVID-19 și de necesitatea respectării recomandărilor legate de distanțarea socială, în cadrul Ministerului Finanțelor s-a evidențiat necesitatea unor aplicații de tip videoconferință/ videocolaborare, sesiuni de comunicare internă/ externă, sesiuni training în mediul on-line atât la nivel intern, în cadrul organizației cât și extern, în relația organizației cu terți. Nevoia de soluții on-line pentru comunicații, videocolaborare/ videoconferințe, sesiuni de comunicare interna/ externa, sesiuni digitale de training a crescut în consecință.

Tendința de modernizare a serviciilor fiscale cu ajutorul aplicațiilor informatice a fost astfel susținută și în contextul situației pandemice din ultima perioadă, integrarea unor soluții digitale bazate pe streaming video conducând la creșterea și accelerarea operațiunilor de schimb de informații în interiorul MF și a instituțiilor subordonate, cât și în relația cu contribuabili (persoane fizice sau juridice).

Dezvoltarea Tehnologiei Informației în domeniul finanțelor publice din Romania vizează în principal sprijinirea eficientă și flexibilă a tuturor funcțiilor sistemului finanțelor publice, prin integrarea unor mijloace moderne de interacțiune în spiritul atingerii unui nivel înalt de compatibilitate cu sisteme informatice similare utilizate în țară și în Uniunea Europeană.

* 1. **Informații despre beneficiile anticipate de către Autoritatea contractantă (MF)**

Obiectivul strategic al proiectului este de a crește cantitativ și calitativ, capacitatea de interacțiune și diseminare de informații la interiorul organizației, între angajații MF și ai structurilor subordonate, dar și în relația cu terți, organizații sau contribuabili la nivelul UE.

Atingerea acestui obiectiv va permite creșterea transparenței instituționale, a eficienței activităților și performanțelor de colaborare internă la nivelul organizației și externă cu alte instituții, cu contribuabilii, precum și a propagării modificărilor legislative în domeniul fiscal către publicul interesat.

* 1. **Alte inițiative/proiecte/programe asociate cu această achiziție de produse**

*Nu este cazul*

* 1. **Cadrul general al sectorului în care Autoritatea contractantă își desfășoară activitatea**

*Administrație publică centrală*

* 1. **Factori interesați și rolul acestora**

Factorii interesați în implementarea contractului sunt:

1. Ministerul Finanțelor prin Centrul Național pentru Informații Financiare, care administrează și dezvoltă Sistemul Informatic al MF, va implementa contractul și va intra în relație directă cu furnizorul pe perioada derulării acestuia;
2. Angajații din Ministerul Finanțelor și din instituțiile subordonate la nivel central și din teritoriu care utilizează sistemul informatic al MF.
3. **Descrierea produselor solicitate**
	1. **Descrierea situației actuale la nivelul Autorității contractante**

Informațiile de mai jos sunt prezentate cu următoarele scopuri:

1. Înțelegerea infrastructurii fizice în care vor fi prestate serviciile, respectiv vor fi integrate produsele livrate;
2. Înțelegerea tehnologiilor cu care produsele ofertate trebuie să se interconecteze.

În cadrul MF/ANAF se utilizează licențe Lifesize prin care se asigurǎ acces la soluții de tip videoconferință / videocolaborare în condițiile de securitate, atât pentru personalul intern cât și în relația cu terți. Aceste licențe au valabilitate până în data de 30 Noiembrie 2023.

Pentru sesiunile de training personalul MF/ANAF dispune și utilizezǎ licenţe ZOOM webinar valabile pânǎ în 29 Noiembrie 2023

* 1. **Obiectivul general** la care contribuie furnizarea produselor

Scopul principal al acestui proiect este acela de a oferi o modalitate performantă și modernă la nivelul MF/ANAF de a interacționa on-line atât intern la nivelul organizației cât și extern cu alte instituții, operatori economici și cu contribuabilii, prin servicii de videoconferință/videocolaborare, sesiuni de comunicare internă și externă, sesiuni training.

* 1. **Obiectivul specific** la care contribuie furnizarea produselor

Prin această implementare se au în vedere următoarele obiective specifice:

a) Realizarea de videoconferințe (sesiuni on-line de videocolaborare) de către personalul MF/ANAF în scopul eliminării întâlnirilor fizice, eficientizării activității și facilitării comunicării interne (personalul propriu al organizației) și externe(contribuabili/operatori economici/angajați ai altor instituții publice),

b) Realizarea unor sesiuni de training, prezentări interactive sau ședințe de clarificări pentru probleme particulare/specifice ale contribuabililor/operatorilor economici,

c) Înregistrarea sesiunilor/arhivarea conținutului digital și exportarea acestuia.

* 1. **Produsele solicitate și operațiunile cu titlu accesoriu necesar a fi realizate**
		1. **Produse solicitate**
			1. **Lot 1: Soluție digitală pentru videoconferință/videocolaborare, sesiuni de comunicare internă/externă**

| **Cantitate**  | **Unitate de măsură** | **Loc de livrare*(\*)*** | **Data de livrare solicitată*(\*\*)*** | **Specificații tehnice SAU cerințe funcționale minime** | **Durata minimă garanție / termen de valabilitate** |
| --- | --- | --- | --- | --- | --- |
|  |  |  |  |  |  |
| **licențe pentru 3000 utilizatori** | **buc.** | la sediul achizitorului din București, conform precizărilor achizitorului. | 15 de zile de la intrarea în vigoare a contractului | - conform precizărilor de mai jos***(\*\*\*)*** | 36 luni |

* + - 1. **Lot 2: Soluție digitală pentru sesiuni training**

| **Cantitate**  | **Unitate de măsură** | **Loc de livrare*(\*)*** | **Data de livrare solicitată*(\*\*)*** | **Specificații tehnice SAU cerințe funcționale minime** | **Durata minimă garanție / termen de valabilitate** |
| --- | --- | --- | --- | --- | --- |
|  |  |  |  |  |  |
| **licențe pentru 500 participanți și 4 moderatori****si 4 administratori**  | **buc.** | la sediul achizitorului din București, conform precizărilor achizitorului ucuresti | 15 de zile de la intrarea în vigoare a contractului | - conform precizărilor de mai jos***(\*\*\*)*** | 36 luni |

 ***(\*) Locația exactă la care vor fi livrate produsele vor fi precizate furnizorului declarat câștigător, în cadrul Contractului.***

***(\*\*) Data de livrare include și acceptarea de către Autoritatea contractantă (recepția cantitativă și calitativă)***

***(\*\*\*) Specificațiile tehnice și /sau cerințele funcționale minime pentru produsele de la 3.4.1.1 și 3.4.1.2. sunt următoarele:***

**Condiții tehnice și de calitate**

**Cerințe generale**

Produsele ofertate vor asigura cel puțin caracteristicile solicitate iar prin utilizarea acestora în arhitectura existentă nu vor deprecia parametrii de funcționare ai sistemului informatic MF.

Pentru toate produsele, componentele și funcționalitățile menționate, ofertantul va prezenta, în mod obligatoriu, informațiile relevante detaliate, inclusiv cod/model, producător, specificații, etc. care să permită identificarea produselor ofertate și confirmarea respectării cerințelor în caz de neconcordanță, specificațiile oficiale publicate de producătorul produsului (valabile la data ofertei, pentru produsele ofertate) vor fi considerate ca referință, iar conținutul acestora vor prima asupra detaliilor tehnice ale ofertei.

Pe durata evaluării ofertelor, autoritatea contractantă are dreptul de a solicita ofertanților să pună la dispoziție echipamente proprii, pentru verificarea conformității între produs și ofertă.

Orice neconformitate duce la respingerea ofertei.

**Lot 1: Soluție digitală pentru videoconferință/videocolaborare, sesiuni de comunicare internă/externă, trebuie să îndeplinească cumulativ următoarele condiții:**

Soluția digitală de tip videoconferință/videocolaborare va fi o soluție de tip cloud-based.

Soluția digitală va funcționa și în rețele locale care accesează rețeaua internet prin tehnologie tip proxy.

Furnizorul va asigura importul în soluția proprie a conturilor existente (2500 buc.) în cadrul soluției gratuite de videoconferință aflate în exploatare în cadrul MF/ANAF, in limita licentelor achizitionate de autoritatea contractantǎ, pe baza unei liste furnizate de autoritatea contractantă.

Pentru conectarea la soluția digitala de tip videoconferință, participanții vor putea utiliza atât echipamentele de tip PC/ laptop dar și echipamentele mobile de tip tabletă sau smartphone.

Conectarea la soluția digitală pentru videoconferință se va face indiferent de sistemul de operare folosit de participanți, iar în cazul în care va fi necesară descărcarea unei aplicații pentru terminalele mobile, aceasta trebuie să fie gratuită. PC-urile / laptopurile se vor putea conecta folosind un browser sau o aplicație gratuită.

Principalele caracteristici și capacități ale soluției de videoconferință sunt:

1. Să asigure accesul la aceste servicii pentru un număr de minim 3000 utilizatori interni (personal MF-ANAF);
2. Sǎ permitâ oricărui utilizator intern care deţine un cont valabil sǎ organizeze sesiuni de videoconferinţǎ;
3. Accesul utilizatorilor să se facă pe baza de nume utilizator/cont și parolă;
4. Să permită autentificarea utilizatorilor multifactor;
5. Să permită organizarea de sesiuni video cu minim 300 de participanți;
6. Să permită organizarea unui număr nelimitat de sesiuni simultane de videoconferință;
7. Să permită sharing-ul de documente în regim prezentare și/sau screen share;
8. Să permită împărțirea participanților în grupuri separate de lucru în cadrul aceluiași meeting;
9. Să asigure criptarea datelor utilizându-se minim TLS și SRTP;
10. Sa permita organizarea unor conferinte criptate end-to-end
11. Prelucrarea datelor cu caracter personal să se realizeze în conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
12. Datele cu caracter personal sunt următoarele: nume, prenume, adresă de domiciliu, cod numeric personal, număr și serie act de identitate, date fiscale.
13. Datele cu caracter personal în cauză sunt prelucrate numai pentru realizarea contului de utilizator, cu respectarea legislației în vigoare și nu pot face obiectul diseminării către alte instituții/persoane fizice/persoane juridice decât în condițiile legii, cu acordul prealabil al părților.
14. În situația în care persoana vizată își retrage consimțământul ce a stat la baza legalității prelucrării datelor cu caracter personal ce o privesc, contractantul și autoritatea contractantă se informează reciproc pentru a dispune măsurile legale ce se impun.
15. Dacă persoanele vizate au exercitat și au obținut dreptul la rectificarea datelor cu caracter personal, dreptul la ștergerea datelor cu caracter personal (dreptul de a fi uitat), dreptul la restricționarea prelucrării, dreptul la opoziție, dreptul de a nu face obiectul unei decizii bazate exclusiv pe prelucrarea automată, aceasta rectificare trebuie să fie posibilă.
16. În conformitate cu prevederile Regulamentului (UE) 2016/679, persoanele vizate ale căror date cu caracter personal sunt prelucrate beneficiază de următoarele drepturi: dreptul la informare, dreptul de acces la datele cu caracter personal, dreptul la rectificarea datelor cu caracter personal, dreptul la ștergerea datelor cu caracter personal (dreptul de a fi uitat), dreptul la restricționarea prelucrării, dreptul la opoziție, dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, precum și dreptul de a depune plângere către Autoritatea Națională de Supraveghere a Prelucrării Datelor cu Caracter Personal.
17. Trebuie puse în aplicare măsuri tehnice și organizatorice adecvate pentru a garanta și a fi în măsură să demonstreze că prelucrarea se efectuează în conformitate cu normele de drept al Uniunii Europene sau de drept intern referitoare la protecția datelor cu caracter personal.
18. Soluția oferită trebuie să fie compliantă cu reglementari standarizate în domeniu, cel puțin trei dintre următoarele reglementari: HIPAA, FedRamp, SOC, ISO 27001, EU Safe Harbor, FISMA, EU Model Clauses.
19. Să permită derularea de apeluri audio si/sau video intre utilizatori;
20. Să permită organizarea de videoconferințe programate sau imediate între toți utilizatorii;
21. Să permită participarea în videoconferințe programate sau imediate și a unor persoane din afara instituției (persoane sau instituții din afara aparatului MF-ANAF);
22. Accesul persoanelor externe să fie protejat prin parolă și/sau supervizare (facilitate prin care gazda sau unul dintre participanții interni dintr-o videoconferință pot permite sau rejecta conectarea la aceasta a unor persoane externe);
23. Să permită invitarea de participare în videoconferință fie prin adăugarea directă a unor utilizatori, fie prin link către sesiunea de videoconferință respectivă;
24. Să permită integrare/interconectare cu serverul de email MF–ANAF, Lotus Domino, pentru transmiterea notificărilor către utilizatori (ex. invitație de participare la o videoconferință etc.);
25. Să permită organizarea pe grupuri de lucru pentru utilizatorii implicați în diferite proiecte comune acestora;
26. Să permită înregistrarea videoconferinței și descărcarea înregistrării acesteia fără costuri suplimentare;
27. Soluția digitală trebuie să permită adăugarea/admiterea de noi participanți în sesiunile de videoconferință aflate în derulare;
28. Soluția digitală trebuie să permită organizarea de videoconferințe cu durata neîntreruptă de desfășurare de minim 8 ore.

**Lot 2: Soluție digitală pentru sesiuni training, trebuie să îndeplinească cumulativ următoarele condiții:**

Serviciul de tip seminar web va fi o soluție de tip cloud-based.

Pentru conectarea la serviciul de tip seminar web, participanții vor putea utiliza atât echipamente de tip PC / laptop dar și echipamente mobile de tip tabletă sau smartphone.

Conectarea la serviciul seminar web se va face indiferent de sistemul de operare folosit de participanți, iar în cazul în care va fi necesară descărcarea unei aplicații pentru terminalele mobile, aceasta trebuie să fie gratuită. PC-urile / laptopurile se vor putea conecta folosind un browser sau o aplicație gratuită.

Pentru organizarea seminarelor web se vor putea folosi și terminale de videoconferință SIP standard.

Numărul de participanți simultani pentru o sesiune de tip seminar web este de mimim 200 participanți.

Sesiunile seminar web sunt organizate/administrate de un utilizator cu drepturi depline de tip “organizator webinar”.Serviciul de tip seminar web trebuie să poată fi accesat atât din infrastructura internă MF, cât și din Internet, rețele cablate și rețele fără fir (WiFi, 3G, 4G).

Furnizorul trebuie să pună la dispoziția autorității contractante aplicația software și accesul la platforma necesare funcționării serviciilor descrise.

La programarea seminariilor web, utilizatorul tip organizator/administrator va putea:

1. Să definească datele seminarului web, minim data calendaristică, ora și durata seminarului web;
2. Să genereze un link pe care participanții să îl folosească pentru a se înregistra cu date personale (minim nume, prenume, organizație și funcție). Organizatorul va avea oricând acces la raportul cu înregistrările participanților;
3. Să genereze pentru fiecare participant, după înregistrarea la eveniment, un e-mail de confirmare cu detaliile de conectare și email pentru reamintire;
4. Să redirecționeze participanții, după înregistrare, către o pagina web cu chestionare, pusă la dispoziție de serviciul seminar web sau de autoritatea contractantă.
5. Pe pagina de înregistrare se vor putea încărca documente care să prezinte detalii despre subiectele abordate dar și poza / pozele prezentatorului / prezentatorilor;
6. Să definească o listă de moderatori care vor susține prezentările și vor răspunde la întrebări.

În timpul desfășurării seminarului web:

1. Existența opțiunii de a înregistra seminarul web.
2. Transmisia audio și video se va realiza, în mod implicit, unidirecțional de la organizatori/ moderatori către participanți. Din acțiunea explicită a organizatorului/moderatorilor se va putea activa microfonul unui participant pentru transmiterea de flux audio de la participant.
3. Participanții vor putea adresa întrebări într-o fereastra dedicată de tip Q&A (din eng. Questions and Answers). Întrebările vor fi vizibile altor participanți/tuturor participanților doar după aprobare și generarea unui răspuns. De asemenea, se solicită existența unui mecanism prin care organizatorul/moderatorii se vor putea coordona, astfel încât să nu se suprapună în oferirea răspunsurilor.
4. La sfârșitul prezentărilor, participanții vor putea adresa și întrebări audio solicitând deschiderea microfonului prin acțiune de tip semnalizare/„ridicarea mâinii”.
5. Existența posibilității de afișare a oricărui tip de document de pe PC / laptop, precum și posibilitatea de încărcare în platformă a acestor materiale pentru partajare, înainte de începerea sesiunii.
6. Posibilitatea de a se urmări nivelul de atenție al participanților (numărul de utilizatori care au fereastra activă).
7. Posibilitatea de a lansa sondaje către participanți și afișarea în timp real a statisticilor răspunsurilor.
	* 1. **Disponibilitate**

*Nu este cazul*

* 1. **Extensibilitate/Modernizare**

*Nu este cazul*

* + 1. **Garanție**

Prevederile acestui capitol sunt valabile pentru ambele loturi.

Garanția produselor achiziționate va fi asigurată de către furnizor în condițiile politicii de garanție a producătorului cu acces direct în numele autorității contractante la serviciile de garanție și suport ale acestuia, având în vedere prevederile Legii nr. 449/2003 privind vânzarea produselor și garanțiile asociate acestora cu modificările și completările ulterioare, precum și prevederile prezentului Caiet de sarcini.

Garanția tehnică oferită va fi pentru o perioadă minimă conform cap.3.4.1, garanția începând din momentul recepției cantitative și calitative.

În cazul în care producătorul oferă perioade de garanție mai mari decât perioadele minime indicate de Autoritatea contractantă, perioadele de garanție ofertate vor fi cel puțin cât perioadele oferite de producător.

Garanția de bună funcționare a produselor este distinctă de garanția de bună execuție a contractului și decurge de la data recepției cantitative și calitative (data semnării procesului-verbal de recepție cantitativă și calitativă).

Modalitatea de asigurare a serviciilor de garanție se va prezenta în propunerea tehnică.

Pe perioada de garanție furnizorul va garanta că produsele livrate/serviciile prestate sunt conforme cu specificațiile tehnice din prezentul caiet de sarcini și nicio componentă/ echipament nu va eșua în a-și îndeplini funcțiunile, în situația în care este corect utilizată.

În perioada de garanție, furnizorul va trebui să asigure:

1. garanția de bună funcționare, calitatea și performanțele tuturor produselor livrate în conformitate cu specificațiile producătorului acestora;
2. acces direct la suportul oferit de producător pentru produsele livrate;
3. corectarea gratuită, pentru produsele livrate, a oricăror erori, defecte și neconformități constatate, cu excepția cazurilor în care defectele se datorează în mod exclusiv utilizării inadecvate / necorespunzătoare de către personalul Autorității contractante;
4. înștiințarea autorității contractante de apariția unor îmbunătățiri sau modificări aplicabile produselor livrate, pentru o posibilă aplicare a acestora;
5. înștiințarea autorității contractante privind încetarea producției oricăruia din tipurile de produse livrate în baza Contractului sau privind încetarea suportului oferit de producător.
6. servicii de suport tehnic în condițiile descrise la punctul 3.5.3.5.

În perioada de garanție, toate costurile legate de înlocuirea sau repararea bunurilor, precum și de remedierea defecțiunilor cad în sarcina Contractantului (diagnosticare, transport, costuri de asigurare, taxe în vamă, manoperă pentru reparare etc.).

* + 1. **Livrare, ambalare, etichetare, transport și asigurare pe durata transportului**

Prevederile acestui capitol sunt valabile pentru ambele loturi.

Livrarea se va realiza conform unui *”****Plan de execuție****”* propus de către către furnizor și agreat cu achizitorul conform cap.8 din Caietul de sarcini.furnizor

Termenul de livrare este cel menționat pentru fiecare produs în parte la cap.3.4.1. Un produs este considerat livrat când toate activitățile în cadrul contractului au fost realizate și produsul este acceptat de Autoritatea contractantă.

Produsele vor fi livrate cantitativ și calitativ la locul indicat de Autoritatea contractantă pentru fiecare produs în parte sau prin transmiterea unui email (către persoana desemnată ca și contact din partea MF în cadrul contractului) care să conțină link-ul/ link-urile necesare.

Transportul și toate costurile asociate sunt în sarcina exclusivă a Contractantului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Contractantul, în condițiile legii, va prezenta, la livrare, următoarele:

1. Documentele de însoțire a mărfii (aviz de însoțire a mărfii/aviz de expediție etc.)
2. Documentele de licențiere pentru produsele software ofertate - în original;
3. Politica de licențiere pentru produsele software ofertate;
4. documentația tehnică(\*), respectiv :
	* Roadmap (foaie de parcurs privind ciclul de viață al produsului) sau alte documente echivalente disponibile publicului larg, elaborate de către producători, declarații semnate ale acestora;
	* Documentația de instalare, administrare și întreținere, în format electronic;
	* Documentația de utilizare în format electronic;
5. Certificat de garanție tehnică de la producător/furnizor/distribuitor;

***(\*)****Furnizorul va pune la dispoziția Autorității contractante documentația prevăzută la alineatele de mai sus, în format electronic digital agreat de Autoritatea contractantă*.

Destinația de livrare este precizată la cap. 3.5.5.

Furnizorul este responsabil pentru livrarea în termenul solicitat și se consideră că a luat în considerare toate dificultățile pe care le-ar putea întâmpina în acest sens și nu va invoca niciun motiv de întârziere sau costuri suplimentare.

* + 1. **Operațiuni cu titlu accesoriu**

Prevederile acestui capitol sunt valabile pentru ambele loturi.

* + - 1. **Activare, testare**

Activarea și testarea produselor – licențe software se vor realiza conform unui *”****Plan de execuție****”* propus de către furnizor și agreat cu Autoritatea contractantă conform cap.8 din Caietul de sarcini.

Furnizorul va detalia în cadrul propunerii tehnice strategia și modalitatea aleasă pentru îndeplinirea cerințelor achizitorului, fără perturbarea fluxului tehnologic.

Furnizorul va efectua pe cheltuiala sa și fără niciun fel de costuri din partea Autorității contractante toate testele pentru a asigura funcționarea produsului la parametrii ofertați.

Serviciile de activare și testare se vor realiza cu îndeplinirea următoarelor cerințe (minime și obligatorii):

1. furnizorul va asigura activarea tuturor produselor livrate;
2. Activarea produselor se va realiza conform specificațiilor producătorului, de comun acord cu achizitorul și conform *“****Planului de execuție****”* agreat;
3. furnizorul va activa licențele, conform drepturilor acordate achizitorului, va documenta procesul de activare și va testa prin generarea din sistem a **listei prin care să fie indicată totalitatea software-ului livrat** solicitată la cap.3.6 și care va fi verificată în cadrul recepției cantitative și calitative, conform cap.5;
4. furnizorul va întocmi un **Raport de livrare, activare și testare a licențelor** conform cap.3.6.
	* + 1. **Instruirea personalului pentru utilizare**

Instruirea personalului care va asigura operarea și administrarea soluției, va fi realizată conform unui ***Plan de execuție*** propus de către furnizor și agreat cu Autoritatea contractantă conform cap.8 din Caietul de sarcini.

În cadrul Propunerii tehnice se va detalia modul în care furnizorul va asigura instruirea. furnizorul va detalia nivelul de instruire avut în vedere, nivel care trebuie să fie direct corelat cu scopul achiziției, cu tipul de soluție propusă din punct de vedere al noutății tehnologice, astfel încât să permită personalului care va fi instruit să administreze/opereze eficient și la un nivel adecvat soluțiile furnizate.

Instruirea:

1. va conține prezentarea generală a soluției,
2. va cuprinde atât **partea teoretică cât și practică** (utilizarea aplicației livrate),
3. va fi însoțită de **material de curs** format digital (CD/DVD/memory stick), pentru fiecare participant,
4. va avea o durată de **minim 8 ore,**
5. vor participa minim **5 persoane,**
6. se va finaliza prin completarea unei **fișe de prezență,**
7. va fi finalizată prin **acordarea de diplome** de participare semnate de către contractant,
8. se poate desfășura atât **on-line** cât și în sală fizică,
9. la finalizarea sesiunii de instruire, furnizorul va întocmi un Raport de instruire care va conține lista persoanelor instruite, certificatele obținute și suportul de curs.

Orice alte aspecte legate de activitatea de instruire vor fi stabilite de comun acord între autoritatea contractantă și contractant în cadrul ***Planului de execuție.***

* + - 1. **Mentenanța preventivă în perioada de garanție**

***Nu se solicită***

* + - 1. **Mentenanța corectivă în perioada post-garanție**

***Nu se solicită***

* + - 1. **Suport tehnic**

Pe toată durata Contractului, în perioada de garanție, furnizorul va asigura suport tehnic, update, patch-uri de securitate ș.a.m.d., după caz, furnizate pe canalele oficiale de către fiecare producător în parte, conform politicii acestuia, prin specialiștii acestuia sau prin specialiștii desemnați/acreditați de acesta. Pentru achizitor este esențial ca suportul tehnic să fie conform parametrilor de funcționare proiectați/stabiliți de producător, pentru a se evita eventualele pagube produse de intervenții neautorizate.

Suportul tehnic va trebui să se ridice la nivelul de importanță al MF, ca infrastructură critică națională și parametrilor săi operaționali de funcționare, iar concomitent să ofere expertiză tehnică și operațională, pentru a ajuta personalul specializat în tehnologia informației din MF să își maximizeze cunoștințele pe întreaga perioadă a derulării contractului.

Furnizorul va avea în vedere că serviciile de suport tehnic se vor desfășura cu precădere în timpul programului normal de lucru al achizitorului, existând însă cazuri de excepție, pentru care reviziile și intervențiile în caz de incident, la cererea personalului autorității contractante, se pot planifica de comun acord și în afara programului normal de lucru.

Vor trebui onorate, la timp și la nivelul cerut de parametrii de calitate, toate acele solicitări venite din partea personalului specializat în tehnologia informației desemnat de achizitor către oricare din specialiștii tehnici desemnați din partea producătorului, cu respectarea următorilor timpi de intervenție:

|  |  |  |
| --- | --- | --- |
| Timp de răspuns | Timp de implementare soluție provizorie | Timp de remediere |
| 1 oră | 8 ore | 24 ore |

Nerespectarea timpilor de mai sus dă dreptul achizitorului de a solicita penalități/daune interese în conformitate cu clauzele Contractului., astfel:

1. în cazul în care furnizorul depășește timpul de implementare a unei soluții provizorii de 8 ore, calculat de la momentul sesizării problemei la punctul de contact dedicat personalului autorizat al achizitorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 100,00 lei/oră de întârziere;
2. în cazul în care furnizorul depășește timpul de remediere de 24 de ore, calculat de la momentul sesizării problemei la punctul de contact dedicat personalului autorizat al achizitorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 75,00 lei/oră de întârziere.

Furnizorul va ține cont că pentru serviciile de suport tehnic caracteristicile cheie așteptate de către achizitor vor trebui să includă continuu:

1. Diagnosticarea și rezolvarea problemelor, prin acces la informațiile tehnice și asistență așa cum sunt ele organizate/furnizate de către producător, ținând seama de timpii de răspuns așa cum sunt aceștia definiți în această secțiune;
2. Soluții în timp real prin acces permanent la expertiza tehnică, directă sau indirectă, a producătorului;
3. Soluții de fugă/alternative în cazul în care nu sunt posibile cele cerute la punctul b), cu condiția ca acestea să fie pe baza expertizei tehnice, directă sau indirectă, a producătorului. Prin soluție alternativă de fugă se înțelege soluție alternativă temporară oferită de contractant care asigură funcționalitățile sistemului informatic/aplicației informatice până la remedierea produsului software;
4. Accesul la o gamă de resurse tehnice, resurse umane – inclusiv biblioteci de soluții tehnice și abilitatea/facilitatea de a se conecta la acestea, inclusiv la cele în limba română dacă există;
5. Să asigure înregistrarea și evidența solicitărilor de suport tehnic – prin serviciul dedicat al producătorului sau serviciul indicat de acesta, opțiunea să fie disponibilă 24x7x365;
6. Furnizorul va asigura un punct de contact dedicat personalului autorizat al Autorității contractante unde se poate semnala orice incident/defecțiune care necesită sau solicită suport tehnic Contractantului în gestionarea unui incident, disponibil, pentru a se asigura că orice situație semnalată este tratată cu promptitudine.
	* 1. **Mediul în care este operat produsul**

Prevederile acestui capitol sunt valabile pentru ambele loturi.

Mediul în care se utilizează produsele este descris la cap.3.1.

* + 1. **Constrângeri privind locația unde se va efectua livrarea**

Prevederile acestui capitol sunt valabile pentru ambele loturi.

Locațiile de livrare sunt în București. Adresele exacte vor fi precizate Ofertantului devenit furnizor, în cadrul Contractului.

Livrarea produselor până la locul final al activării acestora cade în sarcina exclusivă a furnizorului, cu respectarea condițiilor de transport impuse de către Producător pentru asigurarea garanției.

Pe perioada executării activităților de activare, configurare, și testare a produselor, furnizorul are următoarele obligații:

1. să nu afecteze serviciile existente în rețeaua de comunicații a MF;
2. să nu realizeze niciun fel de canal de comunicație electronică, în exteriorul infrastructurii autorității contractante fără aprobarea prealabilă scrisă a Autorității contractante;
3. să respecte toate regulile privind confidențialitatea informațiilor, accesul în locații şi protecția muncii;
4. să nu afecteze prin activitățile desfășurate buna funcționare a echipamentelor existente în locații, precum și mediul de comunicații pus la dispoziție.

Soluționarea eventualelor probleme de natură tehnică apărute pe parcursul derulării Contractului referitoare la soluția livrată cade în sarcina exclusivă a Contractantului.

* 1. **Atribuțiile și responsabilitățile Părților**

Prevederile acestui capitol sunt valabile pentru ambele loturi.

* + 1. Furnizorul va prezenta documente care dovedesc faptul că software-ul în ansamblul său este supus sau nu unor politici de licențiere (inclusiv se vor avea în vedere utilitarele și uneltele furnizate integrat ca parte a soluției/software-ului precum și pentru orice adaptare, îmbunătățire, adăugare sau modificare a software-ului unor terți care este inclus în soluția furnizată). Documentele justificative trebuie să fie clare, să permită identificarea tipului de licențiere, metodele de calcul (fie virtual, fizic, grad de încărcare, număr de utilizatori etc.), condițiile de utilizare, perioada de timp precum și orice altă informație valabilă la momentul contractării). Orice diferend juridic ulterior cu un terț pe subiectul drepturilor de proprietate intelectuală va cădea în sarcina și responsabilitatea Contractantului.
		2. Furnizorul va avea obligația ca transferul drepturilor de proprietate și/sau folosință și al oricăror drepturi conexe către achizitor va avea loc de la data recepției cantitative și calitative.
		3. Furnizorul va avea obligația să despăgubească achizitorul împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.);

și

b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către Autoritatea contractantă.

* + 1. Furnizorul trebuie să aibă în vedere că după livrare, activare și testare se va întocmi un **Raport de livrare, activare și testare** **pentru numărul total al licențelor** care acoperă integral, distinct, licențele furnizate. Este obligatoriu ca la întocmirea acestui **Raport de livrare, activare și testare a licențelor** aferente software-ului să se țină seama de împerecherea datelor din lista generată de către sistemul funcțional propus pentru livrare finală (lista prin care sunt indicate de sistemul conceput toate software-urile utilizate și livrate), cu documentele în original, documente care să indice clar numărul licențelor, felul acestora, durata (nelimitată/ perpetuă sau limitată) etc. într-o formă care să permită înregistrarea în patrimoniul/contabilitatea Autorității contractante, prin care se atestă și se transmit drepturile de proprietate/folosință, după caz, condițiile de utilizare etc. astfel încât, la finalizarea recepției cantitative și calitative, Autoritatea contractantă să dețină toate documentele privind licențele proprii sau cele din partea terților.
		2. Furnizorul va avea în vedere, ca obligație, la recepție, că achizitorul va proceda la preluarea tuturor licențelor livrate și activate, doar prin întocmirea **Proceselor verbale de recepție cantitativă și calitativă a licențelor**, ca documente necesare în implementarea Contractului, care se vor întocmi pe baza constatării existenței tuturor documentelor în original privind drepturile de proprietate acordate și condițiile utilizării acestora, drepturile de folosință și condițiile acestora, identificarea clară (distinctă) a fiecărei tehnologii supuse licențierii/sub licențierii, a existenței listei de software generate de către sistemul propus pentru livrare.
		3. Furnizorul va garanta faptul că toate suporturile ce conțin software vor fi livrate fără viruși informatici, viermi informatici sau cod periculos, care pot distruge sau altera software, firmware sau hardware și care, prin orice metodă, pot colecta, distruge sau altera orice dată sau informație accesată sau procesată de software. Furnizorul va anunța imediat achizitorul în scris, dacă există suspiciunea sau are cunoștință că software-ul livrat poate provoca neajunsuri de tipul celor enunțate mai sus.
		4. Furnizorul va avea obligația ca, la transferul documentelor privind licențele, ca drepturi de proprietate intelectuală/folosință, să facă transferul către achizitor a unor documente în original, atât pentru propriile produse cât și pentru toate cele ale unor terți pe care le-a înglobat, adaptat, modificat, îmbunătățit, ș.a.m.d. și simultan să aibă în vedere că orice reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), în legătură cu produsele achiziționate, montate și puse în funcțiune, vor fi în sarcina și responsabilitatea sa.
		5. Furnizorul are obligația de a garanta că produsele software furnizate prin Contract sunt noi, de ultimă generație (ultimul ”release” disponibil pe site-ul producătorului), și încorporează toate îmbunătățirile recente în proiectare şi din ultima versiune (ultimele upgrade-uri/update-uri/patch-uri), inclusiv din punct de vedere al securității.
		6. Furnizorul are obligația de a garanta că toate produsele furnizate prin Contract sunt livrate pe canalul oficial al producătorului, acoperind zona Uniunii Europene. În acest sens, ofertanții vor face dovada că sunt distribuitori/furnizori autorizați/acreditați să comercializeze produsele ofertate, prin indicarea unei referințe publice, cum ar fi un link către site-ul oficial al producătorului sau prezentând documente justificative.
		7. Furnizorul va avea în vedere obligația de a deschide sau, după caz, de a actualiza un cont de identificare deschis pe numele/seama achizitorului la producător. Această cerință poate să nu fie aplicabilă în situația în care producătorul nu are o astfel de politică.
		8. Toate documentele și informațiile primite de la achizitor precum și rezultatele tuturor activităților din cadrul acestui contract (cum ar fi: documente de analiză, arhitecturi de sisteme, adrese etc., fără a se limita la acestea) reprezintă informații confidențiale, iar ofertantul câștigător va asigura respectarea confidențialității lor, urmând să semneze o declarație în acest sens.
		9. Furnizorul și personalul său au obligația de a respecta confidențialitatea documentelor și informațiilor menționate mai sus, pe toată perioada executării contractului, pe perioada oricărei prelungiri a acestuia și după încetarea contractului. În acest sens, furnizorul precum și personalul acestuia implicat în activitățile contractului sunt obligați să semneze Acorduri de Confidențialitate cu Autoritatea contractantă.
		10. Toate documentele, rapoartele și datele, inclusiv diagrame, scheme tehnice, specificații tehnice, planuri și orice alte materiale realizate de către furnizor în cadrul contractului, sunt în proprietatea /proprietatea intelectuală a Autorității contractante, aceasta având dreptul să le utilizeze, modifice, transfere fără acceptul Contractantului sau al unei terțe părți. Furnizorul le va furniza Autorității contractante, la finalizarea contractului, fără a păstra copii și fără a le utiliza în alte scopuri care nu au legătura cu contractul.
		11. Furnizorul nu va publica articole sau informații legate de produsele furnizate, nu va face referire la acestea în cazul furnizării altor produse către terți și nu va divulga informațiile obținute de la achizitor, fără acordul scris al acesteia.
		12. Orice rezultate sau drepturi legate de acestea, inclusiv drepturi de proprietate intelectuală sau industrială, obținute în cadrul contractului, sunt proprietatea Autorității contractante, care poate dispune de ele după cum consideră.
		13. Achizitorul va asigura accesul reprezentanților furnizoruluiîn locațiile în care se vor efectua activitățile de livrare, activare și testare a produselor, precum și condițiile necesare efectuării acestora, astfel cum vor fi stabilite prin Contract.
1. **Documentații ce trebuie furnizate Autorității contractante în legătură cu produsul**

Prevederile acestui capitol sunt valabile pentru ambele loturi.

furnizorul va prezenta următoarele documente în legătură cu produsul:

* 1. Documentele de însoțire a mărfii (aviz de însoțire a mărfii/aviz de expediție etc.)
	2. Documentele de licențiere pentru produsele software ofertate - în original;
	3. Politica de licențiere pentru produsele software ofertate;
	4. documentația tehnică(\*), respectiv :
		+ Roadmap (foaie de parcurs privind ciclul de viață al produsului) sau alte documente echivalente disponibile publicului larg, elaborate de către producători, declarații semnate ale acestora;
		+ Documentația de instalare, administrare și întreținere, în format electronic;
		+ Documentația de utilizare în format electronic;
	5. Certificat de garanție tehnică de la producător/furnizor/distribuitorRaportul de livrare, activare și testare;
	6. Raportul de instruire;
	7. Orice alt document solicitat în celelalte capitole din Caietul de sarcini și nespecificat explicit în acest capitol.

***(\*)*** *Documentația va fi pusă la dispoziție și în format electronic digital agreat de Autoritatea contractantă*.

1. **Recepția**

Prevederile acestui capitol sunt valabile pentru ambele loturi.

Recepția produselor se va realiza conform unui *”Plan de execuție”* propus de către furnizor și agreat cu achizitorul conform cap.8 din Caietul de sarcini.

Dreptul achizitorului de a inspecta, testa și, dacă este necesar, de a respinge produsele, nu va fi limitat sau amânat din cauza faptului că produsele au fost inspectate și testate de furnizor, anterior furnizării acestora la locația de livrare.

Achizitorul își rezervă un termen de 3 zile lucrătoare pentru realizarea recepției cantitative și calitative.

Transferul drepturilor de proprietate și/sau folosință și al oricăror drepturi conexe către achizitor va avea loc de la data recepției.

**Recepția cantitativă și calitativă a produselor** se va efectua pe baza de proces verbal de recepție cantitativă și calitativă semnat de reprezentanții achizitorului. Reprezentantul furnizorului va semna procesele verbale pentru luare la cunoștință și posibilitatea de a prezenta eventuale explicații și/sau observații. . Recepția cantitativă și calitativă a produselor se va realiza după livrarea și activarea produselor în cantitatea solicitată la locația indicată de achizitor și realizarea instruirii și va consta în efectuarea următoarelor operațiuni:

* 1. verificarea faptului ca numărul de licențe disponibile corespunde cu numărul de licențe livrate;
	2. verificarea existenței documentelor de licențiere pentru software-ul livrat;
	3. verificarea existenței documentațiilor privind produsele software pe care furnizorul trebuie să le furnizeze achizitorului conform Caietului de sarcini;
	4. verificarea conformității produselor livrate cu specificațiile tehnice din Caietul de sarcini și din Propunerea tehnică, prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor Caietului de sarcini și a specificațiilor Producătorului (caracteristici tehnice, cerințele funcționale etc.);
	5. verificarea configurării software a produselor livrate;
	6. testările funcționale din cadrul recepției se vor efectua pe baza unui set de teste, teste care vor fi propuse de către contractant în „Planul de execuție” și agreate de achizitor ;
	7. verificarea Raportului de livrare, activare și testare;
	8. verificarea Raportului de instruire;
	9. întocmirea unui Proces Verbal de Recepție Cantitativă și Calitativă (PVR-CC) între reprezentanții părților, în care se va consemna îndeplinirea tuturor operațiunilor descrise mai sus.

Procesul verbal de recepție cantitativă și calitativă va include unul din următoarele rezultate:

1. acceptat;
2. refuzat.

În cazul procesului verbal de recepție refuzat, furnizorul va analiza observațiile primite și va efectua modificările solicitate în termen maxim de 3 zile lucrătoare, după care se va relua procedura de recepție a acestora.

1. **Modalități și condiții de plată**

Prevederile acestui capitol sunt valabile pentru ambele loturi.

Furnizorul va emite factura pentru produsele livrate în sistemul Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2022. Factura va avea menționat numărul Contractului, datele de emitere și de scadență ale facturii respective. Factura va detalia cantitativ și valoric produsele furnizate.

Factura va fi emisă după semnarea de către achizitor a Procesului verbal de recepție cantitativă și calitativă, acceptat. Procesul verbal de recepție cantitativă și calitativă va însoți factura și reprezintă elementul necesar realizării plății, împreună cu documentele de livrare.

Plata se va efectua în conformitate cu prevederile art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante. Plata se va efectua în lei, în contul contractantului, în baza facturii fiscale însoțite de procesul verbal de recepție cantitativă și calitativă, semnat de reprezentanții ambelor părți, astfel cum este prevăzut în Contract.

1. **Cadrul legal care guvernează relația dintre Autoritatea contractantă și furnizor (inclusiv în domeniile mediului, social și al relațiilor de muncă)**

Ofertantul devenit furnizor are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.

Actele normative și standardele indicate mai jos sunt considerate indicative și nelimitative; enumerarea actelor normative din acest capitol este oferită ca referință și nu trebuie considerată limitativă:

* Legea nr. 98/2016 privind achizițiile publice, cu modificările și completările ulterioare;
* Normele metodologice de aplicare a prevederilor referitoare la atribuirea Contractului de achiziție publică /acordului-cadru din Legea nr. 98/2016 privind achizițiile publice, aprobate prin HG nr. 395/2016, cu modificările și completările ulterioare;
* Legea nr. 8/1996 privind dreptul de autor și drepturile conexe, cu completările și modificările ulterioare.
1. **Managementul/Gestionarea Contractului și activități de raportare în cadrul Contractului**

 Prevederile acestui capitol sunt valabile pentru ambele loturi.

* 1. **Activitățile în cadrul contractului**

Activitățile în cadrul Contractului se vor desfășura conform unui *”Plan de execuție”* propus de către furnizor și agreat împreună cu achizitorul în 5 zile de la semnarea Contractului.

***Planul de execuție*** va fi conceput de către furnizor ținând cont de numărul de licențe, de procesul specific de actualizare a suportului tehnic în contul de client, precum și de timpul necesar pentru procesarea între diferitele entități din cadrul achizitorului astfel încât activitățile să se încadreze în termenele contractuale.

* 1. **Evaluarea performanței Contractantului**

Performanța Contractantului va fi evaluată luându-se în considerare:

1. respectarea termenelor de livrare/ activare/ testare/ instruire în raport cu prevederile contractuale și *Planul de livrare, activare, testare, instruire și recepție,*
2. eventuale abateri de la calitatea produselor și a serviciilor contractate.

Se au în vedere indicatorii de performanță din tabelul următor. Calificativele din coloana „modalitatea de evaluare” vor fi menționate în procesul verbal de recepție calitativă.

| **Indicator de performanță** | **Referință în Caiet de Sarcini** | **Nivelul de performanță așteptat (conform Caiet de Sarcini)** | **Ce se măsoară** | **Modalitatea de evaluare** | **Scop** |
| --- | --- | --- | --- | --- | --- |
| Produse livrate și servicii asociate prestate în termenele agreate | Cap. 8.1 | Produsele sunt livrate și serviciile asociate sunt prestate conform termenelor stabilite în Planul de execuție | Livrarea la timp  | **Foarte bine (5 pct.)** – Produsele sunt livrate și serviciile asociate sunt prestate conform termenelor stabilite în Planul de execuție,**Bine (3 pct.)** – Produsele sunt livrate și serviciile asociate sunt prestate după termenele stabilite în Planul de execuție însă fără depășirea termenului de livrare prevăzut în caietul de sarcini (cap.3.4.1) și în contract.**Acceptabil (2 pct.)** –Produsele sunt livrate și serviciile asociate sunt prestate cu depășirea termenelor stabilite în Planul de execuție și cu depășirea termenului de livrare prevăzut în caietul de sarcini (cap.3.4.1) și în contract cu mai puțin de 30 de zile.**Nesatisfăcător (1 pct.)–** Produsele sunt livrate și serviciile asociate sunt prestate cu depășirea termenelor stabilite în Planul de execuție și cu depășirea termenului de livrare prevăzut în caietul de sarcini (cap.3.4.1) și în contract cu 30 de zile sau mai mult. | Evaluarea livrării produselor și prestării serviciilor asociate la timp |

1. **Cerințe privind personalul de specialitate**

 Prevederile acestui capitol sunt valabile pentru ambele loturi.

Ofertantul va nominaliza specialiștii proprii care vor asigura pe parcursul Contractului serviciile de activare, testare, instruire și suport tehnic.

 Specialiștii propuși trebuie să dețină calificarea și experiența necesare pentru prestarea serviciilor asociate solicitate prin caietul de sarcini.

Echipa de specialiști propuși trebuie să trebuie să dețină:

1. calificări dovedite prin diplome / certificate care să ateste pregătire în administrarea/configurarea soluțiilor de videoconferință / videocolaborare sau a soluțiilor digitale pentru sesiuni training și
2. experiență specifică de minim un an în configurare, testare, administrare etc. soluții digitale pentru videoconferință / videocolaborare sau soluții digitale pentru sesiuni de training.

Cerințele privind calificarea și experiența specialiștilor pot fi îndeplinite cu unul sau mai mulți specialiști propuși a face parte din echipa de implementare a contractului.

Pentru aceștia se vor prezenta următoarele documente:

* CV actualizat, semnat de către titular;
* documente suport (diplome / atestate / acreditări / certificări) din care să rezulte pregătirea și competențele/calificările profesionale pentru îndeplinirea cerințelor de la lit. a);
* copii ale unor documente precum: contracte de muncă, contracte de colaborare, contracte de prestări servicii, fișe de post, adeverințe, recomandări sau altele similare din care să rezulte experiența specifică în domeniu conform cerințelor de la lit. b);
* dovada că ofertantul dispune de specialistul declarat (resursă proprie – extras REVISAL, CIM, etc.) sau declarație de disponibilitate pentru perioada implicării efective în derularea Contractului.

 Prin aceste cerințe se urmărește obținerea unor servicii de calitate și a unei garanții minime că scopul și obiectivele achiziției vor fi îndeplinite. Prin urmare, Ofertantul trebuie să dovedească faptul că dispune de personal calificat corespunzător și cu experiență în asigurarea serviciilor de activare, testare, administrare sisteme de videoconferință/ videocolaborare și soluții digitale pentru sesiuni training cât și a serviciilor de garanție și suport tehnic solicitate.

1. **Modul de întocmire a Propunerii tehnice**

 Prevederile acestui capitol sunt valabile pentru ambele loturi.

Toate specificațiile tehnice din prezentul Caiet de sarcini sunt obligatorii și minimale pentru toți ofertanții.

Documentul principal al propunerii tehnice este **formularul de propunere tehnică** pus la dispoziție de autoritatea contractantă în Secțiunea Formulare a Documentației de atribuire), în care se va răspunde punct cu punct la fiecare dintre cerințele/specificațiile tehnice (\*) prevăzute în prezentul caiet de sarcini și în care se face trimitere la documentația tehnică/documentele suport, anexate formularului.

***(\*)*** *Pentru specificațiile tehnice ale fiecărui produs în parte se va indica pagina din datasheet-ul oficial și link-ul valid al site-ului oficial al producătorului; se atașează extrasele la data ultimei accesări de pe site-urile indicate, relevante pentru demonstrarea conformității cu cerințele din Caietul de sarcini.*

La completarea Formularului de propunere tehnică, în situațiile în care informațiile ce trebuie introduse de ofertant pe coloana *„Mod de îndeplinire”* ocupă mult spațiu, acestea vor fi cuprinse în anexe, numerotate, respectând ordinea de prezentare înscrisă în formular. Pentru fiecare cerință din Formularul de propunere tehnică pentru care se întocmește o anexa privind modul de îndeplinire, ofertantul va indica în mod clar numărul anexei.

În sensul celor mai sus menționate, în anexele la Formularul de propunere tehnică vor fi înscrise informații privind:

**I. Îndeplinirea cerințelor caietului de sarcini referitoare la:**

1. Documentația tehnică și documentele suport necesare pentru identificarea produselor și a serviciilor de suport tehnic ofertate, a specificațiilor tehnice și funcționale ale acestora, precum și a modului de integrare funcțională a acestora în cadrul soluției ce se achiziționează, conform cerințelor Caietului de sarcini, cu referire clară la specificațiile tehnice ale producătorului, la standardele aplicabile și la Politica de licențiere a producătorului pentru produsele software ofertate.
2. Identificarea fiecărui produs ofertat, pentru care se vor prezenta:

a) producătorul;

b) denumirea comercială, tipul/versiunea;

c) configurația hardware detaliată pe subansamble/componente/module;

d) versiunea de firmware;

e) pachetele software;

f) licențele ofertate (proprii și ale terților) și condițiile acestora; furnizorul va prezenta în formă scrisă, printr-o adresă oficială semnată, datată și ștampilată, un exemplar tipărit după politica de licențiere a producătorului, valabil la momentul semnării contactului;

g) servicii asociate;

h) specificațiile tehnice emise de Producător;

i) standardele/protocoalele respectate;

j) modul de integrare funcțională a fiecărui produs ofertat, conform cerințelor Caietului de sarcini:

1. Informații privind livrarea, instalarea, configurarea, testarea și punerea în funcțiune a produselor, modul de asigurare a activităților de instruire, garanției și suportului tehnic, incluzând: detalierea resurselor și mijloacelor pe care furnizorul le va angaja pentru îndeplinirea contractului, obligațiile asumate referitoare la modul de asigurare a garanției și suportului tehnic, responsabilități ale personalului furnizorului implicat pentru îndeplinirea contractului de furnizare;
2. Documentele doveditoare ale calificării și experienței specialiștilor desemnați de ofertant conform cap.9 din caietul de sarcini;
3. Alte informații considerate relevante de ofertant pentru demonstrarea îndeplinirii cerințelor minime din caietul de sarcini.

***Notă:***

*În cazul constatării unor neconcordanțe, specificațiile oficiale ale Producătorului produsului (valabile la data limită de depunere a ofertelor) vor fi considerate ca referință, conținutul acestora primând asupra specificațiilor tehnice prezentate de ofertant.*

*Pentru acele componente (hardware, software etc.) ofertate și definite de furnizor ca fiind echivalent sau cel puțin similare ca performanțe, furnizorul va prezenta documente care să justifice în detaliu din punct de vedere tehnic acest lucru.*

1. **Factori de evaluare pentru componenta tehnică:**
2. Formularul pus la dispoziție de autoritatea contractantă în Secțiunea Formulare a Documentației de atribuire);
3. Documente justificative privind susținerea celor declarate în Formular.
4. **Respectarea obligațiile relevante în domeniile mediului, social și al relațiilor de muncă:**
5. Declarație privind respectarea condițiilor specifice de muncă și protecție a muncii potrivit art. 51 din Legea nr. 98/2016\*

Informații detaliate se pot obține de la instituțiile competente în domeniu, respectiv Ministerul Mediului, Apelor și Pădurilor, Ministerul Muncii și Solidarității Sociale și de pe site-ul [www.inspectiamuncii.ro](http://www.inspectiamuncii.ro/).

***Notă:*** *Autoritatea contractantă nu permite modificarea clauzelor contractuale care ar putea afecta obiectului contractului/obiectivelor stabilite prin prezentul Caiet de sarcini și/sau condițiilor cadru privind îndeplinirea acestora. Autoritatea contractantă va analiza propunerile de modificare a clauzelor contractuale din perspectiva respectării legislației speciale, cât și a celor prevăzute în Caietul de sarcini.*

**Confidențialitatea propunerii tehnice:**

În conformitate cu prevederile art. 57 alin. (4) din Legea nr. 98/2016, operatorii economici indică și dovedesc în cuprinsul ofertei care informații din propunerea tehnică sunt confidențiale întrucât sunt: date cu caracter personal, secrete tehnice sau comerciale sau sunt protejate de un drept de proprietate intelectuală. Informațiile indicate de operatorul economic ca fiind confidențiale, inclusiv secrete tehnice sau comerciale și elementele confidențiale ale ofertelor, trebuie să fie însoțite de DOVADA care le conferă caracterul de confidențialitate, în caz contrar nefiind aplicabile prevederile art. 57 alin. (1) din Legea nr. 98/2016.

Astfel, Propunerea tehnică nu poate fi declarată confidențială, clasificată sau protejată de un drept de proprietate intelectuală în integralitatea sa, ci doar anumite informații din cuprinsul acesteia. Cu titlu de exemplu, precizăm următoarele:

a) toți termenii din Caietul de sarcini care sunt preluați în Propunerea tehnică nu pot fi declarați confidențiali, întrucât Caietul de sarcini este o secțiune a Documentației de atribuire, care este un document public, atașat la Anunțul de participare aferent procedurii de atribuire,

b) CV-urile specialiștilor pot fi declarate confidențiale, pentru acele informații care intră sub incidența prevederilor legale privind datele cu caracter personal sau dacă conțin informații a căror divulgare ar aduce atingere persoanelor respective.

Ofertantul consimte că, dacă nu marchează informațiile conținute de propunerea tehnica care sunt confidențiale, clasificate sau protejate de un drept de proprietate intelectuală și nu sunt însoțite de dovezi care sa le confere acest drept, autoritatea contractantă are libertatea de a utiliza sau de a dezvălui oricare sau toate aceste informații fără înștiințarea ofertantului.

*NOTA: Documentele propunerii tehnice vor fi numerotate și însoțite de un OPIS.*

Toate produsele componente ale soluției ofertate vor fi prezentate cantitativ în Propunerea tehnică și cantitativ-valoric în Propunerea financiară, specificându-se prețul unitar al fiecărui produs ofertat, cu maxim două zecimale. Prețul produselor componente ale soluției va include toate accesoriile și serviciile cu titlu accesoriu, inclusiv suportul tehnic oferit. În cadrul Propunerii financiare, ofertanții vor detalia prețul produselor ofertate, pentru fiecare număr de producător („part number”).

# 11. Alocarea riscurilor în cadrul contractului, măsuri de gestionare a acestora

| **Nr. crt.** | **Risc identificat** | **Măsuri de gestionare a riscurilor****(prevenire, reducere sau eliminare)** |
| --- | --- | --- |
| 1 | Din cauza capacității tehnice/financiare/profesionale reduse a furnizorului, execuția contractului se realizează cu dificultăți. | Autoritatea contractantă a solicitat ca cerință minimă de calificare privind capacitatea tehnică și profesională demonstrarea unui nivel al experienței similare, pentru a se asigura că ofertanții participanți la procedură dețin capacitatea de a asigura cu profesionalism implementarea contractului, dată fiind specificitatea produsului solicitat și a serviciilor asociate. |
| 2 | Din cauza capacității tehnice/financiare/profesionale reduse a furnizorului, este posibil ca obligațiile contractuale să fie neîndeplinite/ îndeplinite necorespunzător, ori cu întârziere. | Pentru compensarea prejudiciului suferit ca urmare a îndeplinirii necorespunzătoare, ori cu întârziere sau a neîndeplinirii obligațiilor asumate de către furnizor, au fost incluse în contract:a) dreptul de a deduce penalități din valoarea contractului, conform prevederilor art. 3 alin. (21) din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare;b) dreptul de a deduce penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini;c) dreptul de a rezilia contractul din vina furnizorului și de a pretinde plata de daune-interese,d) posibilitatea executării garanției de bună execuție, în limita prejudiciului creat. |
| 3 | Din cauza analizării neaprofundate a documentelor, există riscul apariției unor erori nedetectate la momentul semnării contractului, incluse în oferta furnizorului. | În contract se prevede faptul că, în cazul apariției de neconcordanțe între Propunerea tehnică și Caietul de sarcini, primează prevederile din Caietul de sarcini. |
| 4 | Din cauza unei slabe organizări a furnizorului, există riscul nerespectării termenelor de livrare, instalare, punere în funcțiune. | Prin Caietul de sarcini, achizitorul a solicitat un „*Plan de execuție*” ce va fi propus de către furnizor și agreat cu achizitorul. |
| 5 | Din cauza unei slabe comunicări între furnizor și producător/ distribuitor, există riscul de a furniza produse care nu îndeplinesc specificațiile tehnice. | Prin Caietul de sarcini s-a prevăzut obligația furnizorului de a garanta că produsele software furnizate prin contract sunt noi, de ultimă generație, și încorporează toate îmbunătățirile recente în proiectare și din ultima versiune, inclusiv din punct de vedere al securității. Furnizorul are obligația de a garanta că toate produsele furnizate prin contract sunt livrate pe canalul oficial al producătorului, acoperind zona UE. |
| 6 | Din diverse cauze de natură tehnică, produsele livrate pot funcționa necorespunzător sau se pot defecta | Autoritatea contractantă a inclus în Caietul de sarcini cerința de asigurare a serviciilor de garanție și suport tehnic pentru o perioadă de minim 60 de luni. De asemenea, prin Caietul de sarcini, achizitorul a prevăzut obligația furnizorului de a asigura funcționarea produsului, reparând sau înlocuind prin grija și pe cheltuiala lui orice componentă hardware sau accesoriu. Dacă durata de efectuare a reparației depășește 2 zile lucrătoare de la notificarea transmisă de achizitor, produsul defect se va înlocui cu un alt produs nou, identic sau superior calitativ, compatibil din punct de vedere hardware și software.În cazul în care echipamentele și accesoriile necesită înlocuire în perioada de garanție tehnică, ca urmare a defectării sau funcționării neconforme cu cerințele specificate în Caietul de sarcini, aceasta se va realiza în maximum 48 de ore, transportul de la și înapoi la achizitorul intrând în sarcina furnizorului. |
| 7 | Din cauza unei slabe organizări a furnizorului, există riscul de a nu respecta nivelul de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. | La nivel contractual s-au introdus penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. |
| 8 | Riscul utilizării necorespunzătoare a produselor de către personalul autorității contractante. | Prin Caietul de sarcini, achizitorul a prevăzut obligația furnizorului de a asigura cursuri de instruire pentru minim 5 persoane. Cursurile vor cuprinde atât partea teoretică cât și practică. |

Director General,

Daniel Marius PEŞTINĂ

Director,

Ciprian Gheorghe

Întocmit,

Şef birou Danut Badea